באליפות העולם בשחייה (בריכת 25 מטר) שנערכה באיסטנבול שבטורקיה בדצמבר 2012 סיים מנדל במקום 49 במשחה ל-50 מטר חופשי בתוצאה של 22.92 שניות, במקום 59 במשחה ל-100 מטר חופשי בתוצאה של 50.46 שניות, במקום 36 במשחה ל-50 מטר פרפר בתוצאה של 24.21 שניות ובמקום 42 במשחה ל-100 מטר פרפר בתוצאה של 53.65 שניות. נוסף לכך, הוא סיים במקום עשירי במשחה שליחים 4x100 מטר מעורב ביחד עם יונתן קופלב, גל נבו וגיא ברנע בשיא ישראלי חדש של 3:32.43 דקות. הוא שחה את סגנון הפרפר ב"זינוק שליחים" בתוצאה של 52.80 שניות.